નવી દિલ્હી : બોલિવૂડમાં સલમાન ખાન 'દબંગ ખાન'ના નામથી જાણીતો છે અને તેને ના પાડવાની હિંમત બહુ કરે છે. બોલિવૂડની દેસી ગર્લ પ્રિયંકા ચોપરાએ ફિલ્મ 'ભારત'નું શુટિંગ શરૂ થાય તે પહેલા જ ફિલ્મ છોડી દીધી. સલમાનની ફિલ્મ પ્રિયંકાએ છોડી દેતા બોલિવૂડમાં ચકચાર મચી ગઈ. મીડિયા રિપોર્ટ્સમાં એવું જણાવવામાં આવ્યું કે પ્રિયંકા આ વર્ષના અંતમાં નિક જોનસ સાથે લગ્નનું પ્લાનિંગ કરી રહી છે. જેના કારણે તેણે ભાઈજાનની ફિલ્મ છોડી. ડિરેક્ટર અલી અબ્બાસ ઝફર સુદ્ધાએ ટ્વિટ કરીને આ જ કારણ જણાવ્યું. જોકે પછી ખુલાસો થયો છે કે પ્રિયંકાએ આ ફિલ્મ હોલિવૂડ સ્ટાર ક્રિસ પ્રૈટની ફિલ્મ 'કાઉબોય નિંજા વાઇકિંગ'માં કામ કરવા માટે છોડી દીધી છે. પ્રિયંકાના આ નિર્ણયને કારણે બોલિવૂડમાં એનું નામ ખરાબ થયું છે.